Hadsund er Østhimmerlands største by med Ugyldig Metadata-Nøgle 846-10516 indbyggere (2025), 5.457 inkl. Hadsund Syd. Byen er vokset op langs den gamle landevej mellem Aalborg og Hobro og udgør et trafikalt knudepunkt mellem Kronjylland og Himmerland. Afstanden over Mariager Fjord er relativt lille ved Hadsund, hvilket senest har betydet, at Hadsundbroen blev bygget. Hadsund har tidligere været stationsby og er i dag et handels- og industricentrum i Himmerland. Byen ligger i den østlige del af Mariagerfjord Kommune og tilhører Region Nordjylland. Indtil 2007 var Hadsund hovedbyen i den nu nedlagte Hadsund Kommune. Byen er den næststørste i Mariagerfjord Kommune efter Hobro. Syd for Mariager Fjord, ca. 250 m fra Hadsund, ligger Hadsund Syd, som betragtes som et selvstændigt byområde, den har knap 500 indbyggere.
Selve byen kan spores tilbage til 1800, mens navnet kan spores tilbage til 1467 staves "Haddeswnth"; senere i 1700 blev det til "Hatsund". Byen fik handelspladsprivilegier den 1. december 1854, men har aldrig opnået købstadsrettigheder. ("Læs mere..")
